stanford-oval/wikipedia huggingface dataset:
אנליזה תרמוגרווימטרית
מבנה התרמוגרווימטר > מערכת לפינוי גזים

קיימת מערכת לזרמה ופינוי של גזים וזאת מכמה סיבות:
ראשית, כדי למנוע מהגזים להתעבות במכשיר. שנית, כדי למנוע מגזים חומציים ליצור קורוזיה במכשיר.
שלישית, ניתן לנתח את הגזים כדי לעמוד על טיב וקצב התגובות המתרחשות. רביעית, מערכת זו מונעת מהגז להגיב שוב עם הדגימה.
מערכת הזרמת הגזים מזרימה גזים אדישים: ארגון, הליום, ומימן בלחצים נמוכים.
טכניקות לשימוש בתרמוגרווימטריה > שינוי מסה כנגד זמן

הטכניקות המסורתיות גורסות מדידת הפרש המסה בין תא הדגימה לתא ההשוואה כנגד זמן, והסקת מסקנות מאופן ההשתנות שלה בזמן וטמפרטורה.
טכניקות לשימוש בתרמוגרווימטריה > שינוי חום כנגד טמפרטורה

טכניקות אחרות מנתחות את הספק התנור כנגד הגידול בטמפרטורה, מקצב שינוי זה ניתן להסיק למשל את קיבול החום של הדגימה.
ראו גם

כבשן
גרף תרמוגרמה אופייני, המציג את תוצאות המדידה
אנדרה וייל

| --- | --- |

אנדרה וייל
 לידה:  6 במאי 1906 פריז, צרפת 
 פטירה:  6 באוגוסט 1998 (בגיל 92) פרינסטון, ארצות הברית 
 שם לידה:  André Abraham Weil 
 ענף מדעי:  מתמטיקה
 מקום מגורים:  צרפת, ארצות הברית
 מקום קבורה:  בית הקברות פרינסטון 
 מקום לימודים:  תיכון מונטן (1914)  אוניברסיטת סן לואי (1922)  אקול נורמל סופרייר (1925)  אוניברסיטת גטינגן (1927)  הפקולטה למדעים של פריז (1928) 
 מנחה לדוקטורט:  ז'אק אדמר, אמיל פיקאר 
 מוסדות:  אוניברסיטת שיקגו (1947–1958)  קולג' הוורפורד (1941–1943)  אוניברסיטת ליהי (1943–1945)  אוניברסיטת שטרסבורג (1932–1939)  אוניברסיטת סאו פאולו (1945–1947)  אוניברסיטת אליגרה המוסלמית (1930–1932)  המכון למחקר מתקדם (1958–1976) 
 תלמידי דוקטורט:  Peter Swinnerton-Dyer, Frank Douglas Quigley, David Hertzig, William Lind Hoyt, Martin Segal, Norman Tyson Hamilton, William Alvin Howard, Arnold S. Shapiro, Pierre Cartier, Harley Flanders, Alexandre Rodrigues 
 פרסים והוקרה:  מלגת גוגנהיים (1944, 1952)  מדליית ברנרד על שירות ראוי לשבח למדע (1980)  חבר זר של החברה המלכותית (1966)  Prix Francoeur (1935)  פרס לאורי פ. סטיל (1980)  פרס קיוטו למדעים בסיסיים (1994)  פרס וולף למתמטיקה (1979)  הרצאת פקו (1932) 
 צאצאים:  Sylvie Weil 
 הערות:  יהודי
 תרומות עיקריות
 פיתח את הגאומטריה האלגברית האריתמטית, הוכיח את חסמי לאנג וייל לעקומים, ניסח את השערות וייל, והיה ממייסדי קבוצת בורבאקי.
 
אנדרה וייל (בצרפתית: André Weil; השם נהגה בצרפתית: אנדרה וֵיי;‏ 6 במאי 1906 – 6 באוגוסט 1998) היה מתמטיקאי יהודי צרפתי-אמריקאי. אחד מהחברים המייסדים של קבוצת בורבאקי. אחיה של הפילוסופית סימון וייל.
קורות חיים > צרפת

וייל נולד בפריז בשנת 1906 למשפחה יהודית, אך חונך כאגנוסטי (חסר דת). משפחתו של וייל הייתה במקור מחבל אלזס, אולם עם סיפוחו של החבל על ידי גרמניה ברחה המשפחה לפריז. וייל רכש את השכלתו בין השאר בפריז, (באקול נורמל סופרייר) וברומא כאשר אחד ממוריו היה ז'אק אדמר. בשנת 1928 קיבל תואר דוקטור. משנת 1935 החל וייל, כחלק מקבוצה של מתמטיקאים צרפתים, לפרסם סדרה של ספרים שעסקו בהצגה קפדנית של המתמטיקה המודרנית תחת שם העט ניקולא בורבאקי. המשימה שנטלה על עצמה קבוצת בורבאקי הייתה לבסס את המתמטיקה על תורת הקבוצות, תוך הקפדה על פורמליות של ההוכחות המתמטיות.
עם פרוץ מלחמת העולם השנייה, ברח וייל הפציפיסט לפינלנד על מנת להתחמק מגיוס לצבא הצרפתי. בפינלנד נעצר באשמת ריגול, והיה נתון בסכנה של הוצאה להורג. לבסוף, בזכות התערבותו של המתמטיקאי רולף הרמן נבנלינה, הוחלף עונשו בגירוש לצרפת. וייל נכלא לזמן מה עם חזרתו לצרפת והיה נתון בסכנה רבה בשל עמדותיו הפציפיסטיות, מוצאו היהודי וקישורו המשפחתי לפילוסופית סימון וייל, אחותו הצעירה. וייל התגייס לצבא הצרפתי במטרה להגן על עצמו ולהשתחרר ממעצרו, ובהזדמנות הראשונה שנקרתה בדרכו ברח לארצות הברית.
קורות חיים > ארצות הברית

בארצות הברית לימד באוניברסיטת שיקגו. לאחר מכן הצטרף לשורות המכון למחקר מתקדם בפרינסטון, שם כיהן כחבר סגל עד לפרישתו בשנת 1976. בשנת 1979 זכה בפרס וולף למתמטיקה, אותו חלק עם ז'אן לרה.
לווייל הייתה השפעה רבה על המתמטיקה במהלך המאה ה-20, כחלק מהיותו חבר בקבוצת בורבאקי. בנוסף תרם רבות לענפי תורת המספרים והאלגברה המופשטת. בתורת המספרים ידועה תרומתו לפיתוחה של השערת טניאמה-שימורה, שהוכחה חלקית שלה על ידי אנדרו ויילס הביאה להוכחה של המשפט האחרון של פרמה.
ב-1994 קיבל ביפן את פרס קיוטו במתמטיקה על תרומתו לאנושות בתחום זה.
אקספו 70'

הביתן הצבעוני של חברת קודאק
מן הביתן הקוריאני, אולם הקונצרטים הכדורי של שטוקהאוזן בביתן מערב גרמניה (מימין) ו"מגדל השמש" ברקע מאחור
ארכיטקטורה מסורתית ומודרניסטית, תמונה מהכיכר המרכזית
אקספו 70' (ביפנית: 日本万国博覧会) הייתה תערוכה עולמית שנערכה באוסקה, יפן בין 15 במרץ ל-13 בספטמבר 1970. הייתה זו התערוכה העולמית הראשונה שהתקיימה ביבשת אסיה. נושא התערוכה הוגדר כ"קדמה והרמוניה למין האנושי". המתכנן הראשי של התערוכה, שנודעה בעיקר בזכות האדריכלות המודרניסטית שלה, היה האדריכל הנודע קנזו טנגה. 77 מדינות הציגו בתערוכה וביקרו בה 64,218,770 מבקרים.
התערוכה

הלשכה לתערוכות בינלאומיות בפריז החליטה על קיום תערוכה באוסקה ב-1965. קנזו טנגה הזמין 12 מעמיתיו על מנת לתכנן את המתחם ששטחו היה 3,300 דונם בפרברי אוסקה. המארגנים שמו דגש על הפיכת התערוכה למקום מפגש הדדי של אנשים מתרבויות שונות, למטרת הפריה הדדית, שיתוף ברעיונות והעשרה תרבותית ומחשבתית. זאת בניגוד לתמה השלטת בתערוכות העולמיות בדרך כלל, שבהן נהוג לשים דגש על כך שכל מדינה תציג לראווה את הישגיה.
לב התערוכה היה בנוי משדרה מרכזית רחבה בכיוון מדרום (מיקום השער הראשי) לצפון (מקומה של הכיכר המרכזית ששימשה אתר רב-תכליתי להופעות מוזיקה ותיאטרון). את השדרה חצו "רחובות" ממזרח למערב, בהם מוקמו ביתני המדינות והחברות העסקיות השונות. במרכז השדרה המרכזית הוקם "אזור הנושא", מבנה מקורה בן שלוש קומות (שייצגו את העבר, ההווה והעתיד). בפתחו, נשקף אל שער הכניסה הראשי, ניצב אחד מסמליה הבולטים של התערוכה, "מגדל השמש" אותו עיצב האמן טרו אוקמוטו. המגדל, המתנשא לגובה 65 מטרים, זכה לתגובות מעורבות שנעו בין התלהבות לתיעוב. רוב אורך השדרה המרכזית היה מקורה בגג ענק, שאיפשר תנועה רגלית חופשית ומפגשים אנושיים גם במהלך ימי הגשם הרבים בתקופת התערוכה.
מצפון למרכז התערוכה השתרע גן יפני בגודל 260 דונם, ששימש כתצוגה בוטנית ותצוגה היסטורית של תכנון נוף של ממשלת יפן. מדרום נמצא פארק שעשועים שזכה לשם "אקספולנד" (Expoland), הפארק המשיך להתקיים עד 2007, אז נסגר עקב תקלה קטלנית בה נהרג אדם ו-31 אחרים נפצעו עקב מצבם המוזנח של המתקנים. סביב שטח לב התערוכה השתרעו מתקני ספורט, בהם אצטדיון אקספו 70' אוסקה ופתרונות תחבורתיים כמגרשי חנייה, תחנות אוטובוס ורכבת. עד לשנת 2004 פעל גם המוזיאון הלאומי לאמנות של אוסקה במבנה ששימש כמוזיאון לאמנות של התערוכה.
כיום נמצא במקום "פארק הזיכרון לתערוכה", המשמר מספר מונומנטים, בהם "מגדל השמש" והגן היפני.
אטרקציות מרכזיות

בתערוכה הוצג לראשונה סרט קולנוע בטכנולוגיית IMAX, הסרט הקנדי "Tiger Child" שהוצג בביתן חברת פוג'י.
בביתן ארצות הברית הוצג סלע ירח גדול שהובא בטיסת אפולו 12.
הביתן של מערב גרמניה הציג אולם קונצרטים בצורת כדור, לפי תכנונו של קרלהיינץ שטוקהאוזן.
הערות שוליים

↑  בפרסום הרשמי נאמר 76 מדינות+הונג קונג
↑  אתר יפני המוקדש לתערוכה
| --- | --- |
בקרת זהויות :  GND: 3025827-3  LCCN: n50077231  NDL: 00955416  NKC: kn20051121008  SNAC: w6tj9dhw  SUDOC: 200633775  VIAF: 168513939   WorldCat (עם VIAF): 168513939
באמבלבי (סרט)

| --- | --- |

כרזת הסרט בישראל
 מבוסס על:  רובוטריקים על ידי Hasbro
 בימוי:  טראוויס נייט 
 הופק בידי:  סטיבן ספילברג (מפיק בפועל) מייקל ביי לורנזו די בונאבנטורה איאן ברייס טום דיסנטו דון מרפי
 תסריט:  כריסטינה הודסון 
 עריכה:  פול רובל 
 שחקנים ראשיים:  היילי סטיינפלד ג'ון סינה ג'ון אורטיז ג'ייסון דרוקר פמלה אדלון חורחה לנדבורג ג'וניור
 מדבבים:  פיטר קאלן דילן או'בריאן ארין גריי ואן אוסברי 
 מוזיקה:  דאריו מרינלי 
 צילום:  אנריקה צ'דיאק 
 מדינה:  ארצות הברית 
 חברת הפקה:  Hasbro סרטי פרמאונט
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 21 בדצמבר 2018
 משך הקרנה:  114 דק' 
 שפת הסרט:  אנגלית 
 סוגה:  סרט מדע בדיוני, סרט פעולה, סרט הרפתקאות 
 תקציב:  102 מיליון דולר
 הכנסות:  455.3 מיליון דולר (3 בפברואר 2019)
 הכנסות באתר מוג'ו:   transformers6
 סרט קודם:  רובוטריקים: האביר האחרון (2017)
 סרט הבא:  רובוטריקים: עליית החיות (2023)
 www.bumblebeemovie.com
 דף הסרט ב־IMDb
 
כרזה נוספת לסרט
באמבלבי (באנגלית: Bumblebee) הוא סרט פעולה ומדע בדיוני אמריקאי שיצא לאקרנים בארצות הברית ב-21 בדצמבר 2018. הסרט הוא פריקוול של סדרת הסרטים "רובוטריקים".
עלילת הסרט

הסרט מתרחש 20 שנה לפני אירועי הסרט הראשון, בשנת 1987, באמבלבי מוצא מקלט קטן במגרש גרוטאות בחוף קטן בקליפורניה, שם נערה מתבגרת בשם צ'ארלי ווטסון לוקחת אותו איתה. אולם, שניהם מוצאים את עצמם נרדפים על ידי יחידה ממשלתית בשם "סקטור 7", אשר מנהיג אותה הסוכן בארנס. כאשר הם בורחים מהיחידה, שניהם לומדים שיש עוד רובוטריקים בכדור הארץ, ויש עוד רובוטים אחרים לא ידידותיים במיוחד.
דמויות > בני אנוש

צ'ארלי ווטסון (היילי סטיינפלד) - נערה מתבגרת אשר מוצאת את באמבלבי ומתיידדת איתו.
ג'ק ברנס (ג'ון סינה) - סוכן בסקטור 7
מאמו (חורחה לנדבורג ג'וניור)
פאוול (ג'ון אורטיז) - סוכן בסקטור 7
אוטיס ווטסון (ג'ייסון דרוקר) - אחיה הקטן של צ'ארלי
סאלי ווטסון (פמלה אדלון) - אמא של צ'ארלי
דמויות > הרובוטריקים

באמבלבי (מדובב על ידי דילן או'בריאן).
אופטימוס פריים (מדובב על ידי פיטר קאלן).
שקרניקים
שאטר (מדובבת על ידי אנג'לה באסט).
דרופקיק (מדובב על ידי ג'סטין ת'רו).
בליטזווינג (מדובב על ידי דייוויד סובולוב).
באריקייד (מדובב על ידי ג'ס הארנל).
אצטדיון פיטר מוקבה

| --- | --- |

 מיקום:  פולוקוואנה, דרום אפריקה דרום אפריקה
 קואורדינטות:  23°55′29″S 29°28′08″E﻿ / ﻿23.924689°S 29.468765°E﻿ / -23.924689; 29.468765
 תקופת הפעילות:  2010–הווה (כ־14 שנים)
 עלות הבנייה:  1.24 מיליארד ראנד דרום-אפריקאי
 משטח:  דשא
 אדריכל:  חברת האדריכלות AFL
 מושבים:  46,000
 he
 
אצטדיון פיטר מוקבה (אנגלית Peter Mokaba Stadium; אפריקנס Peter Mokaba Stadion) הוא אצטדיון כדורגל בעיר פולוקוואנה שבדרום אפריקה, אשר נבנה במטרה לקחת חלק באירוח משחקי מונדיאל 2010. האצטדיון, אשר מכיל 46,000 מקומות ישיבה, הוקם בעלות של 1.24 מיליארד ראנד דרום-אפריקאי, על ידי חברת האדריכלות AFL ונחנך בשנת 2010. הוא נבנה בסמוך לאצטדיון פיטר מוקאבה הישן ומשמש במיוחד לאימונים כמו גם למספר משחקי גביע העולם. עיצוב האצטדיון נוצר בהשראת עץ הבאובב, שלעיתים קרובות אומרים שהוא נראה כשהוא הפוך, כששורשיו מגיחים מהאדמה ומושיטים את ידו לשמיים. מבנה הפלדה של האצטדיון מאחד את כל פינות האצטדיון ונתמך על ידי מבנים הדומים לגזעי עצים מסיביים. הוא קרוי על-שם הפוליטיקאי הדרום אפריקאי פיטר מוקבה שנולד בעיר פולוקוואנה (לשעבר פיטרסבורג). האצטדיון ממוקם כ-5 ק"מ ממרכז העיר.
מונדיאל 2010

אצטדיון פיטר מוקבה הוא אחד מתוך 10 האצטדיונים אשר לקחו חלק באירוח משחקי מונדיאל 2010 ואחד מהחמישה שנבנו במיוחד לקראת האירוע. האצטדיון אירח ארבעה משחקים במסגרת המונדיאל.
| תאריך | קבוצה 1 | תוצאה | קבוצה 2 | שלב |
| --- | --- | --- | --- | --- |
| 2010-06-13 | סלובניה סלובניה | 1–0 | אלג'יריה אלג'יריה | שלב הבתים, בית ג' |
| 2010-06-17 | מקסיקו מקסיקו | 2–0 | צרפת צרפת | שלב הבתים, בית א' |
| 2010-06-22 | ארגנטינה ארגנטינה | 2–0 | יוון יוון | שלב הבתים, בית ב' |
| 2010-06-24 | ניו זילנד ניו זילנד | 0–0 | פרגוואי פרגוואי | שלב הבתים, בית ו' |
הערות שוליים

↑  South Africa. Explore. Experience. Stay, Peter Mokaba Stadium
אמציה כהן בית אל

אמציה כהן בית אל הוא דמות מקראית של איש פולחן שפעל בימי ירבעם בן יואש. דמותו מוכרת מחילופי הדברים הקשים בינו לבין הנביא עמוס.
רקע

ירבעם בן נבט, המלך הראשון של ממלכת ישראל, הציב בבית אל פולחן המרוכז סביב עגל זהב, על מנת ליצור תחליף לעליה לרגל לבית המקדש שבירושלים, בירת ממלכת יהודה השכנה. אף על פי שירבעם ושושלתו חלפו מן העולם, מלכי ישראל הבאים אחריו המשיכו לקיים פולחן זה ככלי פוליטי ליציבות שלטונם. פולחן זה היה חטא חמור, הן מפני שנעשה בו שימוש בעגל כדי להמחיש את א-לוהים, והן מפני שהיה מדובר בתחליף לריכוז הפולחני עליו ציוותה התורה.
העימות עם עמוס

אמציה כיהן בבית אל במשרת 'כהן', היינו מתווך פולחן. תקופת כהונתו הייתה בימי ירבעם בן יואש מלך ישראל. בתקופה זו נהנתה ממלכת ישראל מעוצמה מדינית, אך כפי שמתואר בעמוס, בתקופה זו פשתה השחיתות בקרב העשירים ובעלי השררה: ”שִׁמְעוּ הַדָּבָר הַזֶּה פָּרוֹת הַבָּשָׁן אֲשֶׁר בְּהַר שֹׁמְרוֹן הָעֹשְׁקוֹת דַּלִּים הָרֹצְצוֹת אֶבְיוֹנִים הָאֹמְרֹת לַאֲדֹנֵיהֶם הָבִיאָה וְנִשְׁתֶּה” (ספר עמוס, פרק ד', פסוק א'). עמוס האשים את ישראל בכך שהם הולכים לפולחן בבית אל: ”בֹּאוּ בֵית אֵל וּפִשְׁעוּ הַגִּלְגָּל הַרְבּוּ לִפְשֹׁעַ וְהָבִיאוּ לַבֹּקֶר זִבְחֵיכֶם לִשְׁלֹשֶׁת יָמִים מַעְשְׂרֹתֵיכֶם” (שם, פסוק ד'), ואף ניבא את חורבנו של המקום: ”כִּי בְּיוֹם פָּקְדִי פִשְׁעֵי יִשְׂרָאֵל עָלָיו וּפָקַדְתִּי עַל מִזְבְּחוֹת בֵּית אֵל וְנִגְדְּעוּ קַרְנוֹת הַמִּזְבֵּחַ וְנָפְלוּ לָאָרֶץ” (פרק ג', פסוק י"ד).
אמציה כעס על תעוזתו של עמוס לנבא נבואות כה רעות על המקום בו הוא גר, ודיווח לירבעם על כך שעמוס ממריד נגדו:
וַיִּשְׁלַח אֲמַצְיָה כֹּהֵן בֵּית אֵל אֶל יָרָבְעָם מֶלֶךְ יִשְׂרָאֵל לֵאמֹר קָשַׁר עָלֶיךָ עָמוֹס בְּקֶרֶב בֵּית יִשְׂרָאֵל לֹא תוּכַל הָאָרֶץ לְהָכִיל אֶת כָּל דְּבָרָיו. כִּי כֹה אָמַר עָמוֹס בַּחֶרֶב יָמוּת יָרָבְעָם וְיִשְׂרָאֵל גָּלֹה יִגְלֶה מֵעַל אַדְמָתוֹ.
אמציה לא הסתפק בדיווח למלך, והלך בעצמו לקרוא לעמוס להסתלק למקום בו דבריו ימצאו אזניים קשובות:
וַיֹּאמֶר אֲמַצְיָה אֶל עָמוֹס: חֹזֶה לֵךְ בְּרַח לְךָ אֶל אֶרֶץ יְהוּדָה וֶאֱכָל שָׁם לֶחֶם וְשָׁם תִּנָּבֵא. וּבֵית אֵל לֹא תוֹסִיף עוֹד לְהִנָּבֵא כִּי מִקְדַּשׁ מֶלֶךְ הוּא וּבֵית מַמְלָכָה הוּא.
עמוס לא נרתע מדבריו של אמציה. ראשית, השיב כלפי הנחתו של אמציה שהוא מתנבא לפרנסתו, שהוא כלל לא יזם בעצמו למלא את התפקיד: ”לֹא נָבִיא אָנֹכִי וְלֹא בֶן נָבִיא אָנֹכִי כִּי בוֹקֵר אָנֹכִי וּבוֹלֵס שִׁקְמִים. וַיִּקָּחֵנִי ה' מֵאַחֲרֵי הַצֹּאן וַיֹּאמֶר אֵלַי יְ-הוָה לֵךְ הִנָּבֵא אֶל עַמִּי יִשְׂרָאֵל” (פרק ז', פסוקים י"ד–ט"ו). שנית, השיב לו עמוס בנבואת פורענות אישית כלפי משפחתו, כחלק מנבואת הפורענות על כל ישראל:
וְעַתָּה שְׁמַע דְּבַר ה' אַתָּה אֹמֵר לֹא תִנָּבֵא עַל יִשְׂרָאֵל וְלֹא תַטִּיף עַל בֵּית יִשְׂחָק. לָכֵן כֹּה אָמַר ה' אִשְׁתְּךָ בָּעִיר תִּזְנֶה וּבָנֶיךָ וּבְנֹתֶיךָ בַּחֶרֶב יִפֹּלוּ וְאַדְמָתְךָ בַּחֶבֶל תְּחֻלָּק וְאַתָּה עַל אֲדָמָה טְמֵאָה תָּמוּת וְיִשְׂרָאֵל גָּלֹה יִגְלֶה מֵעַל אַדְמָתוֹ.
לפי התלמוד, ירבעם סירב להאמין לדברים שאמר אמציה על עמוס, כיוון שהתנגד לקבלת לשון הרע. על פי זה מובן מדוע פנה אמציה עצמו לעמוס בדרישה שיברח, כיוון שראה שלא יקבל סיוע מהמלוכה.
זיהוי

בתלמוד הירושלמי מובאת דעתו של רב שמואל בר רב יצחק, המזהה את דמותו של אמציה עם דמותו של הנביא מבית אל. זאת על אף שיש פער של כמאתיים שנה במקרא בין הדמויות.
הערות שוליים

↑  תלמוד בבלי, מסכת פסחים, דף פ"ז, עמוד ב'
↑  תלמוד ירושלמי, מסכת סנהדרין,  פרק י"א, הלכה ה'
אמצע הטווח

בסטטיסטיקה, אמצע הטווח (mid-range) או אמצע קיצוני (mid-extreme) של מערכת ערכי נתונים סטטיסטיים הוא ממוצע חשבוני של ערכי המקסימום והמינימום במערכת נתונים, והוא מוגדר כ:
אמצע הטווח משמש רק לעיתים נדירות בניתוח סטטיסטי מעשי, מפני שהוא חסר תועלת עבור רוב השימושים. זאת משום שהוא מתעלם מכול נקודות הביניים, והוא חסר חוסן, משום שהערכים החריגים משנים אותו באופן משמעותי. ואכן, זהו אחד מהנתונים הסטטיסטיים הפחות יעילים. עם זאת משתמשים בו בכמה מקרים מיוחדים: הוא אומדן יעיל למרכז ההפצה האחיד, אמצע הטווח הגזוז הוא יותר חסין, והוא פשוט להבנה וחישוב.
חוסן

אמצע הטווח משתמש רק בערכים הקיצוניים ומתעלם מכל הערכים הבינוניים. לכן אמצע הטווח הוא מאוד לא יציב, ונקודת השבירה שלו היא 0, כלומר שתצפית אחת יכולה לשנות אותו באופן משמעותי. יתר על כן, הוא מושפע מאוד מהחריגים: הגדלת הערך העליון או הקטנת הערך התחתון ב-x משנה את אמצע הטווח ב-x/2, בזמן שהוא משנה גם את המדגם, שגם לו נקודת השבירה הוא 0, רק ב-x/n. משום כך השימוש בו בסטטיסטיקה מעשית הוא קטן אלא אם כן מטפלים בחריגות.
אמצע טווח גזוז הידוע גם בתור סיכום אמצע (midsummary) - אמצע הטווח של n% הוא ממוצע חשבוני של נתוני n% ו-%(n-100), והוא חסון יותר מכיוון שנקודת השבירה שלו היא n%. באמצע של כל האמצעים הגזוזים, כלומר אמצע גזוז בעל 25%, נמצא אמצע הסיכום (midsummary). את החציון ניתן להגדיר בתור אמצע טווח הגזוז לגמרי (50%), דבר זה תואם את תכונת החציון של קבוצת נתונים בעלת מספר נתונים זוגי שהוא ממוצע של שני הנתונים האמצעיים.
בטווחי אמצעים גזוזים ניתן להשתמש בסטטיסטיקות תאורטיות כמו בצידוד. ההפרשים בין אמצעי סיכומים, כגון אמצע הסיכום פחות החציון נותנים כלים לצידוד בנקודות שונות בזנב.
יעילות

למרות חסרונותיו, לפעמים לאמצע הטווח נמצא שימוש: אמצע הטווח הוא אומדן יעיל לתוחלת והוא נותן דגימה קטנה לגבנוניות שלילית. עם זאת, הוא לא יעיל לגבנוניות חיוביות כגון נורמל. לדוגמה, להתפלגות אחידה רציפה עם מקסימום ומינימום לא ידועים, אמצע הטווח הוא אומדן UMVU לממוצע. הדגימה המינימלית והדגימה המקסימלית, יחד עם גודל מדגם, הם נתון מספיק למקסימום האוכלוסייה ומינימום האוכלוסייה - הבאת דגימות אחרות, בהתניה במקסימום ומינימום נתונים, הם רק ההתפלגות אחידה בין המקסימום והמינימום ובהבאתם אין הוספת מידע. ראה בעיית הטנק הגרמני לדיון נוסף. כך אמצע הטווח, שהוא אומדן בלתי מוטה ומספק של ממוצע האוכלוסייה, הוא למעשה UMVU: שימוש בממוצע המדגם רק מוסיף רעש בהתבסס על ההתפלגות אינפורמטיבית של הנקודות בטווח זה.
לעומת זאת, בהתפלגות הנורמלית, המדגם מתכוון הוא אומדן UMVU של הממוצע. כך התפלגויות קורטיזית לוּחָנִית, אשר לעיתים קרובות יכולה להיחשב בין התפלגות אחידה והתפלגות נורמלית, האינפורמטיביות של נקודות דגימת אמצע לעומת ערכי קיצון משתנה מ-"שווה" לנורמל עד ל-"אינפורמטיבית" להתפלגות אחידה, ולהתפלגויות שונות, אחד או אחר (או כמה שילוב שלהם) עשוי להיות יעיל ביותר. אנלוג חזק הוא טרימין (trimean), שהוא הממוצע בין אמצע הצירים (אמצע טווח גזוז ב-25%) וחציון.
מאפייני דגימה

למדגם בגודל n של התפלגות נורמלית, אמצע הטווח M הוא חסר הטיה, ויש לו שונות שניתנת על ידי:
למדגם בגודל n מהתפלגות לפלס הסטנדרטי, אמצע הטווח M הוא חסר הטיה, ויש לו שונות של:
השונות אינה קטנה כשהמדגם גדל.
למדגם בגודל n של התפלגות אחידה רציפה שמרכזה הוא סביב 0 (כלומר, התוחלת שווה ל-0), אמצע הטווח M הוא חסר הטיה, ו- Mn הוא בעל התפלגות אסימפטוטית שהיא התפלגות לפלס.
ראו גם

מדד מיקום מרכזי
שכיחות
אלעזר משה סלוצקין (נדבן)

| --- | --- |

 לידה:  1868 מחוז מוהילב, בלארוס 
 פטירה:  29 בספטמבר 1945 (בגיל 77 בערך) 
 מקום קבורה:  בית הקברות היהודי בהר הזיתים 
 
אלעזר משה סלוצקין (1868 – 29 בספטמבר 1945) היה איש עסקים ונדבן, מאנשי העלייה השנייה.
בית סלוצקין

בית סלוצקין נבנה במהלך השנים 1908-1910 על ידי אפרים צבי חרל"פ, מבוני המושבה. הבית נבנה כורכר כמקובל באותה תקופה, עוטר באלמנטים יצוקים ורצפות מצוירות. לבית הייתה גינה מרשימה, שנחשבה היפה בגינות המושבה. במרכזה הייתה בריכת דגי זהב. דפנות שבילי הגן ודפנות הבריכה שובצו צדפים.
בעיצוב הבית נכללו אלמנטים סמליים רבים בהשראת רעיונותיה של אשת אלעזר, רוז (רוזה), ביניהם:
בכניסה לבית - חמש עשרה מדרגות המסמלות את חמישה עשר מזמורי שיר המעלות בתהילים.
ארבעה פתחים בחזית הבית, שכיוונם ארבע רוחות השמיים מסמלים את אוהלו של אברהם אבינו.
ציורי קיר: פרח גדול המסמל את רוז, וזר של שישה פרחים המסמל את ששת ילדי המשפחה. (במאה ה-21 שוחזרו ציורי הקיר על ידי המועצה לשימור אתרים).
במאורעות תרפ"א, ב-6 במאי 1921, הותקפה רחובות על ידי פורעים שהתאספו ברמלה לרגל חגיגות נבי צלאח. רחובות נערכה למתקפה בראשות מפקד ההגנה ברחובות, משה סמילנסקי, והוקמו חמש עמדות הגנה במבואות המושבה. אחת מעמדות התצפית וההגנה הייתה בבית סלוצקין, שהיה הבית הקיצוני בצפון המושבה, ניצב על גבעה המשקיפה על הדרך לרמלה. הפורעים הגיעו מצפון והוכרעו על ידי מגיני רחובות למרגלות בית סלוצקין.
ב-1922 הוכנה תוכנית הגנה בריטית על רחובות, בשרטוט הנלווה סומנו בין השאר בתים בהם הופקדו רובים, אחד מהם היה בית סלוצקין.
הבית שימש עמדת הגנה ותצפית גם במאורעות תרפ"ט (1929) ובמאורעות תרצ"ו-תרצ"ט (1936-1939). במאורעות תרפ"ט הייתה על גג הבית תחנת איתות ששירתה את כל יישובי הסביבה. בשנות ה-40 שימש הבית מק"ל (מקום לימוד, שם כיסוי למקום אימון) של הגדנ"ע - נוער ההגנה.
ב-1937 נוסדה ברחובות גימנסיה שפעלה תחילה בספרית המושבה ועברה בהמשך לבית סלוצקין. ב-1947 התאחדו כיתות התיכון של "בית החינוך" עם הגימנסיה, ויצרו את "התיכון המאוחד רחובות" (תמ"ר) ששירת שנים רבות את כל יישובי האזור. שם המוסד שונה בהמשך ל"קריית החינוך ע"ש עמוס דה-שליט". בית סלוצקין משמש בנין המנהלה של קריית החינוך.
הערות שוליים

↑  ראו כיתוב המצבה בצילום המצורף
1 2 3  Lazer Moshe Slutzkin, באתר Geni
1 2 3 4  דוד תדהר (עורך), "אריה ליב סלוצקין", באנציקלופדיה לחלוצי הישוב ובוניו, כרך א (1947), עמ' 95
1 2  דוד תדהר (עורך), "לאה קוק", באנציקלופדיה לחלוצי הישוב ובוניו, כרך א (1947), עמ' 99
1 2 3 4 5 6 7 8  ישראלה קומפטון, "רחובות - אתרים ומסלולים", הוצאת עירית רחובות, מהדורה שנייה 1995
↑   נורית גרץ, חזרה 100 שנה לאחור, אל הנשים של העלייה השנייה, באתר הארץ, 17 באפריל 2015 - מאמר ביקורת על הספר "חיק האם של הזכרונות" מאת תמר ס' הס
↑  דוד תדהר (עורך), "שמואל הכהן קוק", באנציקלופדיה לחלוצי הישוב ובוניו, כרך ב (1947), עמ' 919
↑  דוד תדהר (עורך), "הרב ד"ר אברהם מיכל לבסקי", באנציקלופדיה לחלוצי הישוב ובוניו, כרך א (1947), עמ' 501
↑  מיכאל טוכפלד,סיפורו של החייל שתלה דגל ישראלי בירושלים מעל לאפם של הבריטים, הדגל של סלוצקין בירושלים, 5 בפברואר 2018
↑  עזרא פימנטל, עם היהודים במושבות הדרום, מתוך הספר "נתיב אנזק בארץ-ישראל", באתר העמותה למורשת מלחמת העולם הראשונה בישראל
↑  בית סלוצקין, באתר הארכיון לתולדות רחובות
↑  י' רודיק, חיים של יצירה, ירושלים תשפ"ב, עמ' 94.
↑  קבר אליעזר סלוצקין, אתר הר הזיתים
↑  קבר רוז סלוצקין, אתר הר הזיתים
↑  קבר אריה סלוצקין, אתר הר הזיתים
↑  קבר פרומה גישה, אתר הר הזיתים
↑  בית סלוצקין, אתר מסלולרי
↑  הערך "רחובות", עמ' 7432 באנציקלופדיה אריאל
↑  ספר תולדות ההגנה, כרך ב', ספר שלישי, עמ' 1285
↑  בית הספר התיכון הראשון, האתר לתולדות רחובות
הנרי שובל וחייליו בחזית בית סלוצקין, 19 בנובמבר 1917
בית סלוצקין ב-2015
שילוט מטעם המועצה לשימור אתרי מורשת בישראל על חזית בית סלוצקין
אצטדיון פלוגרנדה

| --- | --- |

 מיקום:  מניסלס, קולומביה
 קואורדינטות:  5°03′22″N 75°29′23″W﻿ / ﻿5.056233°N 75.489807°W﻿ / 5.056233; -75.489807
 תקופת הפעילות:  30 ביולי 1994 – הווה (30 שנה)
 שופץ:  2011
 עלות הבנייה:  5,500,000 פסו, עלות ההרחבה 8,500,000 דולר
 בעלים:  עיריית מניסלס
 משטח:  דשא
 קבוצות:  אונסה קלדס
 מושבים:  42,678
 ממדי משטח:  110x70 מטר
 he
 
אצטדיון פלוגרנדה (בספרדית Estadio Palogrande) הוא אצטדיון כדורגל הממוקם בעיר מניסלס שבקולומביה ותכולתו היא 42,678 מקומות. האצטדיון משמש בתור מגרשה הביתי של קבוצת אונסה קלדס. האצטדיון אירח בעבר את משחקי הקופה אמריקה 2001, גמר גביע ליברטדורס ב-2004 ואת המונדיאליטו ב-2011.
היסטוריה

אצטדיון פלוגרנדה הוקם לראשונה ב-1936 ועלות הבניה שלו הייתה כ-5,500,000 פסו. הוא נבנה בעיקר עבור משחקיה הלאומיים של קולומביה שהתקיימו באותה תקופה במניסלס. משחק הכדורגל הרשמי הראשון שנערך באצטדיון היה ב-15 באוגוסט 1948 שבו אירחה דפורטס קלדס את אינדפנדיינטה סנטה פה והסתיים ב-1-1. ב-1949, במלאת 100 שנים לעיר, שונה שמו של האצטדיון לשמו של ראש העיר: פרננדו לונדוניו לונדוניו. האצטדיון הכיל 16,000 מקומות ושימש קבוצות כמו אתלטיקו קבל, אתלטיקו מניסלס, דפורטיבו מניסלס, אונסה דפורטיבו ודפורטס קלדס.
בשנת 1993 הוחלט להרוס את אצטדיון פרננדו לונדוניו לונדוניו ולבנות במקומו אחד חדש יותר וגדול יותר, האצטדיון הנוכחי. הבניה הסתיימה ב-1994 והאצטדיון קיבל חזרה את שמו המקורי: פלוגרנדה. הפתיחה הייתה ב-30 ביולי 1994 במשחק ידידות בין אונסה קלדס לקרוזיירו, משחק שהסתיים בניצחון של הברזילאים 5-2. לקראת גביע העולם עד גיל 20 אותו אירחה קולומביה ב-2011, שופץ האצטדיון ומקומות העמידה הוחלפו במושבים. הוחלפו גם המלתחות, תאי העיתונאים וחדרי ההלבשה בסך הכל עלות של 8,500,000 דולר.
אירועים מרכזיים

משחקי הקופה אמריקה 2001
גמר גביע ליברטדורס ב-2004
משחקי המונדיאליטו 2011
צילום פנורמי של אצטדיון פלוגרנדה
מבט מחוץ לאצטדיון
אקספו 67'

| --- | --- |
לוגו התערוכה
לוגו התערוכה
 פרטים
 מקום תצוגה:  מונטריאול, קנדהקנדה
 קואורדינטות:  45°31′00″N 73°32′08″W﻿ / ﻿45.5167°N 73.5356°W﻿ / 45.5167; -73.5356
 תאריך פתיחה:  27 באפריל 1967
 תאריך סגירה:  29 באוקטובר 1967
 שנה:  1967
  (למפת קנדה מוגדלת) אוטווה אדמונטון ויניפג ונקובר טורונטו מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מונטריאול(למפת קנדה רגילה) אוטווה אדמונטון ויניפג ונקובר טורונטו מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי מונטריאול(למפת קוויבק רגילה) קוויבק סיטי סאגנה ואל-ד'ור גאספה אונטריו ארה"ב נ.ס. אד. בר. ניופאונדלנד ולברדור  ים לברדור נונאווט מפרץ סנט לורנס  מפרץ הדסון מונטריאול(למפת קוויבק מוגדלת) קוויבק סיטי סאגנה ואל-ד'ור גאספה אונטריו ארה"ב נ.ס. אד. בר. ניופאונדלנד ולברדור  ים לברדור נונאווט מפרץ סנט לורנס  מפרץ הדסון מונטריאול
 
התערוכה העולמית הבינלאומית של 1967 (באנגלית: 1967 International and Universal Exposition), הידועה בקצרה כאקספו 67' הייתה התערוכה העולמית שנערכה בעיר מונטריאול, קנדה, בשנת 1967. תערוכה זו נחשבת עד היום לגדולה ולמוצלחת ביותר מבין כל הירידים העולמיים שנערכו, בה השתתפו 62 מדינות וביקרו יותר מ-50 מיליון מבקרים. התערוכה העולמית נערכה מ-27 באפריל ועד 29 באוקטובר. ביומה השלישי של התערוכה נרשם שיא עולמי במספר המבקרים - 569,000 מבקרים ביום אחד, מספר שיא המחזיק עד היום.
אקספו 67' נערכה כחלק מחגיגות המאה לקונפדרציה הקנדית. במקור, תוכננה התערוכה העולמית של שנה זו להיערך במוסקבה כדי לציין 50 שנה למהפכת פברואר של 1917 אולם מסיבות שונות החליטו הסובייטים לבטלה וקנדה נבחרה לארח את התערוכה ב-1962.
לטובת התערוכה הוקם האי המלאכותי איל נוטרדאם (Île Notre-Dame) במרכזו של נהר סנט לורנס. לאחר התערוכה המשיכה להתקיים באתר תערוכת "אדם ועולמו" במהלך חודשי הקיץ עד שנת 1981. במהלך תקופה זו נזנחו מרבית המבנים ונסגרו. כיום משמש אתר אקספו 67' פארק ובו כמה מן המבנים שנשתמרו מהתערוכה.
מרבית מן הקנדים רואים בה כאחד מהישגיה התרבותיים החשובים ביותר של ארצם.
בעקבות התערוכה הוקמה קבוצת הבייסבול הקנדית הראשונה ששיחקה בליגת הMLB, המונטריאול אקספוז, שלימים עברה לוושינגטון די. סי. והיא כיום הוושינגטון נשיונאלס.
שוטרים קנדיים רכובים על סוסים לצד שלט הכניסה לתערוכה